ජීවිතයේ වැඩිම කලක් වනාන්තර ආශ්‍රිතව ජීවත් වී තිබෙන ඇය, නොදන්නා නොහඳුනන ශාකයක් නම් එරට වනාන්තරවල නැත. වනාන්තරයේ ඇති ශාක සහ ඖෂධ පැළෑටි පිළිබඳව ඇයට ඇති අග්‍රගන්‍ය දැනුම නිසාවෙන්, ක්‍රම ක්‍රමයෙන් හීන වීගෙන යන වනාන්තර වැස්ම ප්‍රකෘතිමත් කරන්නට ඇයගෙන් ලැබුණු දායකත්වය වචනයෙන් කිව නොහැකිය. දශක පහක කාලයක් පුරා 30,000කට අධික ශාක ප්‍රමාණයක් රෝපණය කර ඇති ඇය ඒවා ආදරයෙන් පෝෂණය කළාය. රැකබලා ගත්තාය. ඉන් සමහරක් වඳ වී යාමේ තර්ජනයට මුහුණ පා තිබූ දුර්ලභ ගණයේ ශාක සහ ඖෂධ පැළෑටි වේ. ඉන්දියානු ජනාධිපතිවරයා විසින් ඇගයීමට ලක් කරන ගෞරවණීය පුරවැසියන් අතරට තුල්සි ගොව්ඩා නමැති වන රැජින ද නම් කර තිබුණි.
මෙහි සදහන් රැජිනගේ නම කුමක්ද?
තුල්සි ගොව්ඩා